Agneta Pleijel

Agneta Pleijel (født 26. februar 1940 i Stockholm) er en svensk forfatter, regissør, professor, kulturskribent, med fil.lic.(hovedfag) i litteraturhistorie.

Biografi 

Agneta Pleijel ble født i Stockholm som datter av matematikeren Åke Pleijel og hans hustru Sonja, født Berg, som var født på Java. Farens karriere førte familien til Lund og USA. Etter studier i etnografi, filosofi og litteraturhistorie ved Göteborgs universitet, som resulterte i en fil.lic.(hovedfag), begynte Pleijel sin karriere som litteraturkritiker. 1968-1972 inngikk hun i Aftonbladets kulturredaksjon og ble deretter redaktør for Ord & Bild, men kom tilbake til Aftonbladet i 1975 som kultursjef, der hun ble i fire år.

Pleijel var leder i Svenska PEN-klubben 1988-1990, stilist i Bibelkommissionen 1991-1999, og medlem av Moderna tiders redaksjonsråd 1992-1999. 1992-96 var hun professor i dramatikk ved Dramatiska institutet.

I 1969 skrev hun sitt første skjønnlitterære arbeide, dramaet Kollontay om den sovjetiske ambassadøren Aleksandra Kollontaj. Dramaet ble trykket 1979. Hun har skrevet flere dramaer samt manus for film, blant annet Berget på månens baksida. Änglar, dvärgar (1981) var hennes første diktsamling. Seks år seinere utkom hun med sin debutroman Vindspejare. Hun er en av de svenske, nålevende forfattere, som oversettes til flest språk.

Bortsett fra sin skjønnlitterære virksomhet, har Pleijel hyppig deltatt i ulike kulturdebatter. Hun satt, for eksempel, i 2005 sammen med blant andre Charles Westin med i juryen på "Asyltribunalen" som var opprettet av PEN-klubben. Juryen rettet "skarp kritikk" mot den svenske innvandringspolitikken og mente at Sverige burde ta imot flere innvandrere.

I 1988 ble hun valgt inn i Samfundet De Nio på stol nr 6. Av de mange andre utmerkelser Pleijel har fått kan nevnes Litteris et Artibus, Övralidsprisen, Stora romanprisen og Sveriges Radio P1:s romanpris.

Pleijel er fra 1982 gift med Maciej Zaremba. Datteren hennes Lina Pleijel er skuespiller.

Forfatterskap 

Agneta Pleijel henter impulser til flere av sine skjønnlitterære verk fra sitt eget liv, sin slekt, og historiske personer, allikevel uten at det blir selvbiografisk.

Bibliografi 
 Kungens komediant, roman, 2007
 Drottningens chirurg, roman, 2006
 Mostrarna och andra dikter, diktsamling, 2004 (Nominert til Augustprisen 2004)
 Vid floden, roman, 2003
 Lord Nevermore, roman, 2000
 Standard Selection, teaterstykke 2000
 En vinter i Stockholm, roman, 1997
 Fungi, roman, 1993
 Hundstjärnan, roman, 1989
 Vindspejare, roman, 1987
 Undanflykten, TV, 1991
 Berget på månens baksida, filmmanus 1981, film 1984
 Sommarkvällar på jorden, teaterstykke 1983, manus 1984, film 1986
 Ögon ur en dröm, diktsamling, 1984
 Änglar, Dvärgar, diktsamling, 1981
 Kollontaj, teaterstykke, 1979
 Å Göteborg 1973
 Sindbad 1973
 Fredag 1970
 Ordning härskar i Berlin 1970

Filmografi 
 1988 Postmästarfrun från Hörby (TV-film om Victoria Benedictsson) (Regi, manus, produsent)

Priser og utmerkelser 
 De Nios Stora Pris 2017
 Kellgrenprisen 2012
 Gustaf Fröding-sällskapets lyrikkpris 2005
 Frödingstipendet, 2002–2004
 Stiftelsen Selma Lagerlöfs litteraturpris 2001
 Sveriges Radios Romanpris 2001 (for Lord Nevermore)
 Svensk Biblioteksförenings Aniara-prisen, 2001
 Gerard Bonniers pris, 2000
 Siriprisen 2000
 Litteris et Artibus, 1999
 Övralidsprisen 1999
 Gleerups litterære pris 1997
 Årets författare-Tidningen Boken:s pris 1997
 Svenska Dagbladets litteraturpris 1993
 Stora romanprisen, 1988, for Vindspejare
 Esselte-prisen, 1987, for Vindspejare
 BMF-plaketten 1987

Referanser

Eksterne lenker 
 
 
 
  Forfatterpresentasjon ved Norstedts förlag, siden lest 3. september 2008
  Samfundet de Nio; stol nr 6

 

Svenske forfattere
Svenske lyrikere
Svenske professorer
Mottakere av Litteris et Artibus
Medlemmer av Samfundet De Nio
Personer fra Stockholm